5 साल में 3 लाख करोड़ का होगा ऐसी कनेक्टेड कारों का मार्केट
Smart Cars Advantages and Disadvantages - देश में स्मार्ट कार टेक्नोलॉजी से अगले दो साल में ऑटोमोबाइल सेक्टर की तस्वीर पूरी तरह बदलने वाली है। गाड़ियां ज्यादा स्मार्ट, इंटेलिजेंट और कनेक्टेड हो रही हैं
देश में स्मार्ट कार टेक्नोलॉजी से अगले दो साल में ऑटोमोबाइल सेक्टर की तस्वीर पूरी तरह बदलने वाली है। गाड़ियां ज्यादा स्मार्ट, इंटेलिजेंट और कनेक्टेड हो रही हैं। इंटरनेट कनेक्टिविटी से फोर व्हीलर्स के साथ टू व्हीलर्स में कई समस्याओं को ठीक करने के लिए सर्विस सेंटर जाने की जरूरत नहीं होगी।
बेंगलुरु में चल रहे कनेक्टेड, ऑटोनॉमस और इलेक्ट्रिक व्हीकल एक्सपो में भाग ले रही लगभग 60 से ज्यादा देशी-विदेशी कंपनियां इंटरनेट ऑफ थिंग्स (आईओटी) 4.0 और कनेक्टिविटी के नए लेवल पर काम कर रही हैं। 2022 के आंकड़ों के मुताबिक भारत का कनेक्टेड कार मार्केट 95 हजार करोड़ रुपए से अधिक का है।
अगले 5 साल में 21% सालाना वृद्धि दर के साथ इसके 3 लाख करोड़ से ऊपर पहुंचने का अनुमान है। ताइवान की टाइसिस इंडिया के एमडी अभिषेक सक्सेना का कहना है कि भारत में जल्द ही निर्माताओं को गाड़ियों में कनेक्टिंग डिवाइस लगाना जरूरी होगा।
ईवी की कीमत में आ सकती है 20 से 25% तक की कमी
कई विदेशी कंपनियों जैसे बॉश, हेक्सागॉन, मर्सिडीज बेंज, डेमलर, फोर्ड मोटर्स और हरमन ने भारत में अपने आरएंडडी सेंटर खोले हैं जहां पर ऑटोमेशन और कनेक्टिविटी पर रिसर्च हो रही है।
टेलिमैटिक्स कंपनी टेल्टोनिका के ईवीपी पराग अग्रवाल ने आशा जताई कि टेक्नोलॉजी में सुधार से अगले दो साल में ईवी (इलेक्ट्रिक व्हीकल) की संख्या बढ़ेगी।
ईवी की कीमत में 20 से 25% तक की कमी आ सकती है। चार्जिंग इकोसिस्टम का भी विस्तार हो रहा है। इन्फोसिस के साथ मिलकर ऑटोनॉमस व्हीकल बना रही कंपनी मैनी ग्रुप के बिजनेस हेड आर प्रहलाद का कहना है कि भविष्य मैक्रोट्रॉनिक्स का है। इसमें मैकेनिकल, कंप्यूटर और इलेक्ट्रॉनिक्स से वाहनों के क्षेत्र में क्रांति आएगी।
कनेक्टेड कार टेक्नोलॉजी से वाहनों का पेमेंट वॉलेट भी होगा
वाहन का अपना क्यूआर कोड होगा। पेमेंट वॉलेट से ईएमआई, टोल टैक्स, मेंटेनेंस की रकम ऑटो डेबिट हो जाएगी। व्हीकल पर लोन मिलने में आसानी होगी। लोन देने वाली कंपनी वाहन को आसानी से ट्रैक कर सकेगी। ग्राहकों को भी कम दरों पर लोन मिल सकेगा।
कनेक्टेड टेक के 5 लेवल, देश में लेवल टू पर काम
